Eileen Collins

Eileen Marie Collins (født 1956) er en tidligere amerikansk astronaut og den første kvinnelige kommandøren av en romferge. 
Liv og virke
Bakgrunn
Eileen Collins er det andre av fire barn - to gutter og to jenter - av Rose (neé O'Hara) og James Collins, som var involvert i et alternativt boligprosjekt i Elmira som ble delvis finansiert av statlige midler.
Farens forfedre kom til USA fra County Cork på Irland i midten av 1800-tallet, og slo seg ned i Pennsylvania og i Elmira i New York.

Mens barna gikk på barneskolen (St. Patrick's Catholic School), jobbet moren deres på dagtid på det lokale ungdomsfengslet. Pengene var knappe, så Collins måtte bytte videregående skole. Etter to år gikk hun fra den private katolske Notre Dame High School til det offentlige Elmira Free Academy. 

Umiddelbart etter endt utdanning fra videregående skole i 1974 begynte Collins å studere ved Corning Community College i Corning, bare noen få miles fra Elmira. Moren finansierte datterens studier med offentlige tilskudd og lån.

Eileen Collins ble uteksaminert i 1978 med en bachelorgrad i matematikk og økonomi fra Syracuse University. I 1979 tok hun oppdrag i United States Air Force gjennom OTS og ble utdannet som pilot. I perioden 1979-1982 jobbet hun som flyinstruktør på T-38, mellom 1983 og 1985 var hun kommandør og flyinstruktør på en Lockheed C-141 Starlifter ved Travis Air Force Base i California. Collins tok en mastergrad i operasjonsanalyse ved Stanford University i 1986. Deretter, mellom 1986 og 1989, var hun matematikklærer ved United States Air Force Academy samt en T-41 instruktørpilot.  I 1989 tok hun enda en mastergrad, denne gangen i romsystemer ved Webster University.

Astronaut
Collins ble utvalgt for astronautprogrammet i 1990 da hun tok utdannelse til testpilot ved Edwards Air Force Base. Hennes første romfergeferd var STS-63, deretter STS-84, under begge disse fungerte hun som pilot. STS-93 var hennes tredje ferd, og første som kommandør. Hennes siste ferd, og andre som kommandør, var RTF-ferden (Return To Flight, første ferden etter Columbia-tragedien) STS-114.

Collins er den første kvinnen som har vært gravid i rommet, og etter dette har alle kvinnelige astronauter vært pålagt å avlegge en negativ graviditetstest før en romferd. Hun pensjonerte seg som astronaut i 2006 for å prioritere sin familie og private interesser.Space.com article detailing the announcement of her retirement 1 May 2006]

 Romferder 
 Logo Romferd Kommentar 25px|Logo STS-63 «Pilot» - 2. romfergetur til Mir 25px|Logo STS-84 «Pilot» - 6. romfergetur til Mir 25px|Logo STS-93 «Commander» - Utsettelse av Chandra X-ray Observatory 25px|Logo STS-114 «Commander» - første ‘Return to Flight mission’ siden det tragiske tapet av romfergen Columbia 1. februar 2003. 

 Hedersbevisninger 
Blant andre:
 Defense Superior Service Medal 
 Distinguished Flying Cross (U.S.)
 Defense Meritorious Service Medal
 Meritorious Service Medal (USA)
 Air Force Commendation Medal
 Armed Forces Expeditionary Medal for service in Grenada (Operation Urgent Fury)
 Æreslegionen 
 NASAs Outstanding Leadership Medal
 Space Flight Medals 
 The Free Spirit Award
 National Space Trophy
 I 1995 innvotert i National Women's Hall of Fame
 I 2009 innlemmet i National Aviation Hall of Fame

 Bilder 

 Referanser 

 Eksterne lenker 
 NASA bio

Kategori:Offiserer i U.S. Air Force
Kategori:Astronauter fra USA
Kategori:Romferge-programmet
Kategori:Shuttle-Mir-programmet
Kategori:ISS-programmet
Kategori:Æreslegionen
Kategori:National Women's Hall of Fame
Kategori:Personer fra Elmira i New York